คือว่าขณะที่กำลังจะมีเพศสัมพันธ์กับแฟน แต่ก่อนที่มีเพศสัมพันธ์แฟน แฟนได้ใช้นิ้วแหย่เข้าไปก่อนและพอกำลังจะสวมใส่อวัยวะเพศ ได้เอาทิชชู่เช็ดอวัยวะเพศของดิฉันก่อนที่จะสวมใส่แต่พบเลือดติดออกมาด้วย และเมื่อได้เอาไฟฉายส่องดูพบว่าเป็นรอยทะลอกตรงบริเวณทางเข้าของอวัยวะเพศหญิงเล็กน้อยคืออย่างจะถามคุณว่า มันเกิดขึ้นจากอะไรและอันตรายไหมและสามารถมีเพศสัมพันธ์ต่อได้อีกไหมค่ะ
สวัสดีค่ะ เลือดออกขณะมีเพศสัมพันธ์เกิดได้จาก1. การฉีกขาดของเนื้อเยื่อบริเวณอวัยวะเพศ2. ความผิดปกติของปากมดลูก เช่นมีก้อนเนื้อที่ปากมดลูก3.มีช่องคลอดอักเสบถ้าเห็นรอยถลอกบริเวณทางเข้าอวัยวะเพศน่าจะเกิดจากการฉีกขาดของเนื้อเยื่อมากที่สุดค่ะการดูแลตัวเองเบื้องต้น: งดการมีเพศสัมพันธ์ไปก่อนประมาณ 1-2 สัปดาห์ หรือจนกว่าแผลจะหายสนิท ไม่ต้องทายาอะไรถ้าเป็นแผลขนาดเล็ก เพราะแผลมักจะติดกันได้เอง รับประทานยาแก้ปวดกลุ่มพาราเซตามอลบรรเทาอาการได้อาการที่ควรไปพบแพทย์: ถ้าแผลถลอกมีขนาดใหญ่และเจ็บมากจนรบกวนการใช้ชีวิตประจำวัน มีเลือดหรือหนองไหล แผลดูบวม แดง อักเสบ ติดเชื้อ หรือมีเลือดออกผิดปกติออกจากช่องคลอดเพิ่ม